.td_uid_2_616e5dadb9619_rand.td-a-rec-img{text-align:left}.td_uid_2_616e5dadb9619_rand.td-a-rec-img img{margin:0 auto 0 0} Il-Kap tal-Oppożizzjoni Bernard Grech semma numru ta' proposti li jekk il-Partit Nazzjonalista jkun fil-Gvern se jkun qiegħed iwettaq matul il-leġislatura tiegħu. Huwa qal li dan huwa partit li għandu bidla b'viżjoni li jrid iwettaq jekk il-poplu jtih il-fiduċja. Fost oħrajn huwa semma li, l-istipendji tal-istudenti għall-professjonjiet l-aktar meħtieġa jiżdied b'25%. Fost ix-xogħlijiet li semma hemm dawk tal-infermiera, l-għalliema u l-ħaddiema soċjali. Semma wkoll li l-għalliema jkollhom żieda sostanzjali fil-pagi tagħhom. Huwa wiegħed li se jagħti €14-il miljun f'bonuses lill-frontliners. Grech semma wkoll li ż-żgħażagħ jingħataw vawċer ta' €500 biex iżuru pajjiż fl-Ewropa. Wiegħed ukoll li l-karozzi tal-linja jibdew jaħdmu bl-elettriku sal-2025. Dwar il-persuni li jkunu se jixtru l-ewwel dar, Grech semma li jekk il-Partit Nazzjonalista jkun fil-gvern se jara li jkun hemm fond ta' garanzija biex iseħħ dan, kif ukoll eżenzjoni sħiħa mill-VAT sa €10,000 fuq l-ispejjeż ta' finishings tad-dar. Grech qal li Għawdex huwa għal qalb il-Partit Nazzjonalista u għalhekk wiegħed li jżid il-flotta ta' vapuri b'żewġ vapuri oħra li wieħed minnhom ikun għall-merkanzija. Grech saħaq li huwa jemmen li kulħadd huwa ndaqs u m'għandux ikun hemm privileġġi. Wiegħed ukoll li jinbena sptar ġdid ta' 400 sodda fil-gżira Għawdxija. Dwar l-ambjent il-Kap tal-Oppożizzjoni qal li se jkun hemm iktar ġonna u spazji miftuħa. Wiegħed ukoll li se jipproteġi l-artijiet ODZ u semma li biex tittieħed art ODZ irid ikun hemm il-qbil ta' żewġ terzi tal-kamra. Huwa qal li jkun hemm żvilupp organiku tal-ħiliet tal-Maltin u l-Għawdxin, li jkun hemm unit speċjalizzat għal riċerka tad-due diligence għal nutara, accountants u professjonisti oħrajn. Semma li jnaqqs il-burokrazija għal min jaqla sa €60,000 billi jkun eżentat mill-VAT. Bernard Grech qal li jekk ikun fil-Gvern se jestendi l-bracket tat-taxxa tal-25% għal dawk li jaqilgħu bejn €60,000 u €80,000. Għar-risotranti u s-servizzi fil-lukandi Grech qal li l-VAT ikun ta' 7% għall-bejgħ kollu. Jekk il-PN ikun fil-Gvern se jżid il-parental leave għal tmien ġimgħat biex il-ġenituri jkunu jistgħu jqattgħu iktar ħin ma' wliedhom. Semma li l-anzjani jibbenefikaw minn tabib b'xejn mid-djar tagħhom. "Tax bracket tal-25% se tkun estiża minn €60,000 għal €80,000" – Grech Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_616e5dadb9eae_rand.td-a-rec-img{text-align:left}.td_uid_3_616e5dadb9eae_rand.td-a-rec-img img{margin:0 auto 0 0}